स्वयं के सुधरने से समाज देश भी स्वयं ही सुधर जाएगा: आजाद सिंह
नारनौंद | कस्बेमें स्थित राजकीय कालेज में चल रहे सात दिवसीय एनएसएस कैंप के पांचवें दिन सुबह के स्तर में कैम्प प्रभारी संजय कुमार ने विद्यार्थियों को स्वच्छता अभियान की जानकारी दी। स्वयंसेवकों ने उपमंडल परिसर की सफाई की। मुख्य वक्ता राजकीय महाविद्यालय जुलाना में कार्यरत अंग्रेजी विभाग के प्रोफेसर विशाल रेडू ने विद्यार्थियों को व्यक्तित्व विकास के गुर बताए। दोपहर के भोजनोपरांत शाम के सत्र में मुख्यवक्ता के तौर पर हरियाणा हास्य सम्राट आजाद सिंह दूहन ने शिरकत की। उन्होंने विद्यार्थियों को दोगली राजनीति से बचने ओर स्वयं को सुधारने पर बल देते हुए कहा कि यदि आप स्वयं सुधर जाएंगे तो समाज देश भी स्वयं ही सुधर जाएगा। इस अवसर पर संजय कुमार, श्रीकृष्ण चंद, डाॅ. नरेश, डाॅ. सुमन, डाॅ. पंकज, डाॅ. सतीश मोर राजकुमार आदि शामिल रहे।
उपमंडल परिसर में सफाई करते हुए राजकीय कॉलेज के स्वयंसेवक।
hin_Deva hin_Deva hin_Deva